=== De første 25 år ===
[[Fil:København Kopenhagen Københavns Sporveje 909539.jpg|thumb|Udflugt på linje 5 i København i 1967. Begge vogne tilhører nu Sporvejshistorisk Selskab.]]
[[Fil:Buses of Sporvejsmuseet at Borup Station 05.jpg|thumb|ÅS 165 fra Aarhus blev overtaget af foreningen i 1976.]]
Efter det orienterende møde kom der gang i de planlagte aktiviteter. Det første medlemsblad blev udgivet i marts 1965, den første udflugt fandt sted 21. marts, og dagen efter blev det første medlemsmøde afholdt. 26. april 1965 blev der så afholdt konstituerende [[generalforsamling]] med vedtagelse af foreningens love. De seks initiativtagere, der havde været fungerende [[bestyrelse]] den første tid, blev desuden formelt valgt som sådan.<ref>Ole Iskov i Palsbo og Søegaard (1990), s. 8-9.</ref><ref>Christensen og Søegaard i Palsbo og Søegaard (1990), s. 76.</ref> Før stiftelsen havde de håbet på, at foreningen ville få 100, måske 200 medlemmer. Interessen for sporvogne var imidlertid større end som så, og medlemstallet voksede, efterhånden som folk blev klar over, at sporvognene ville forsvinde fra gaderne. Ved slutningen af det første regnskabsår 31. august 1965 havde Sporvejshistorisk Selskab 90 medlemmer, og efterfølgende voksede det med næsten 100 om året.<ref name="25 år" /><ref name="Palsbo 93">Christensen og Søegaard i Palsbo og Søegaard (1990), s. 93.</ref>
Historie Foreninger Organisationer